Egy évvel később a tizenharmadik, utolsó előtti helyen végeztek, majd az elkövetkező két évben nem vettek részt. Legjobb helyezésük 2013-ig a negyedik hely volt 2008-ból. 2013-as visszatérésükkor szerezték meg első győzelmüket, amit két évvel később egy második követett. Ezzel Málta a harmadik ország Fehéroroszország és Grúzia után, mely több alkalommal győzött a gyerekek versenyén. Eddigi két győzelmük közötti évben, 2014-ben negyedikként végeztek, amikor is Málta adott otthont a dalfesztiválnak. 2016-ban ismét a szigetországban került megrendezésre a verseny, amikor hatodikak lettek. 2017-ben kilencedik, 2018-ban pedig ötödik helyen végeztek. A 2013-as visszatérésük óta 2019-ig minden évben a legjobb tíz között végeztek. Abban az évben viszont utolsó helyen zárták a versenyt.